之前買年糕送嘅半隻沙薑雞，趁未到期又適逢某親大人壽星，沙薑雞隻碟油到唔油感覺衛生好差，唔覺有沙薑味道，雞肉老了點，送嘅唯有接受啦。蜜味柚子骨好濃味，肉嘅咬口適中，食到柚子皮，伴飯之選。梅菜扣肉唔太淋但勝在夠入味。蝦乾浸白菜心白菜過了火有點黃，幸好蝦乾無沙，湯鹹左少少。河源涌菜蒸生魚涌菜份量又多又鹹，夾少少涌菜、雲耳、蔥同生魚一齊好搭，生魚起了魚片，好滑好鮮。當然唔少得蛋糕啦提供叉同碟，唔收切餅費確係「棧」